
讟拽住讟 讛讚祝





	讛讻祝 讜讻谉 讛讬讛 专讘讬 砖诪注讜谉 (讘谉 讬讜讞讬) 讗讜诪专 砖诇砖讛 住讬诪谞讬谉 谞转谞讜 讞讻诪讬诐 讘讗砖讛 诪诇诪讟讛 讜讻谞讙讚谉 诪诇诪注诇讛 驻讙讛 诪诇诪注诇讛 讘讬讚讜注 砖诇讗 讛讘讬讗讛 砖转讬 砖注专讜转 讘讜讞诇 诪诇诪注诇讛 讘讬讚讜注 砖讛讘讬讗讛 砖转讬 砖注专讜转 爪诪诇 诪诇诪注诇讛 讘讬讚讜注 砖谞转诪注讱 讛讻祝 诪讗讬 讻祝 讗诪专 专讘 讛讜谞讗 诪拽讜诐 转驻讜讞 讬砖 诇诪注诇讛 诪讗讜转讜 诪拽讜诐 讻讬讜谉 砖诪讙讚诇转 诪转诪注讱 讜讛讜诇讱 砖讗诇讜 讗转 专讘讬 讛诇讻讛 讻讚讘专讬 诪讬 砖诇讞 诇讛讜 讻讚讘专讬 讻讜诇谉 诇讛讞诪讬专 专讘 驻驻讗 讜专讘 讞讬谞谞讗 讘专讬讛 讚专讘 讗讬拽讗 讞讚 诪转谞讬 讗讛讗 讜讞讚 诪转谞讬 讗讞爪专 爪讜专讬转 讚转谞谉 讗讬讝讜讛讬 讞爪专 爪讜专讬转 砖讞讬讬讘转 讘诪注砖专 专''砖 讗讜诪专 讞爪专 讛爪讜专讬转 砖讛讻诇讬诐 谞砖诪专讬诐 讘转讜讻讛 诪讗讬 讞爪专 讛爪讜专讬转 讗诪专 专讘讛 讘专 讘专 讞谞讛 讗''专 讬讜讞谞谉 砖讻谉 讘爪讜专 诪讜砖讬讘讬谉 砖讜诪专 注诇 驻转讞 讛讞爪专 专''注 讗讜诪专 讻诇 砖讗讞讚 驻讜转讞 讜讗讞讚 谞讜注诇 驻讟讜专讛 专' 谞讞诪讬讛 讗讜诪专 讻诇 砖讗讬谉 讗讚诐 讘讜砖 诇讗讻讜诇 讘转讜讻讛 讞讬讬讘转 专讘讬 讬讜住讬 讗讜诪专 讻诇 砖谞讻谞住讬诐 诇讛 讜讗讬谉 讗讜诪专讬诐 诇讜 诪讛 讗转讛 诪讘拽砖 驻讟讜专讛 专' 讬讛讜讚讛 讗讜诪专 砖转讬 讞爪专讜转 讝讜 诇驻谞讬诐 诪讝讜 讛驻谞讬诪讬转 讞讬讬讘转 讜讛讞讬爪讜谞讛 驻讟讜专讛 砖讗诇讜 讗转 专讘讬 讛诇讻讛 讻讚讘专讬 诪讬 讗诪专 诇讛讜 讛诇讻讛 讻讚讘专讬 讻讜诇谉 诇讛讞诪讬专:


	诪转谞讬' 讘转 注砖专讬诐 砖谞讛 砖诇讗 讛讘讬讗讛 砖转讬 砖注专讜转 转讘讬讗 专讗讬讛 砖讛讬讗 讘转 注砖专讬诐 砖谞讛 讜讛讬讗 讗讬讬诇讜谞讬转 诇讗 讞讜诇爪转 讜诇讗 诪转讬讘诪转 讘谉 注砖专讬诐 砖谞讛 砖诇讗 讛讘讬讗 砖转讬 砖注专讜转 讬讘讬讗讜 专讗讬讛 砖讛讜讗 讘谉 注砖专讬诐 砖谞讛 讜讛讜讗 住专讬住 诇讗 讞讜诇抓 讜诇讗 诪讬讘诐 讗诇讜 讚讘专讬 讘讬转 讛诇诇 讘讬转 砖诪讗讬 讗讜诪专讬诐 讝讛 讜讝讛 讘谉 砖诪讜谞讛 注砖专讛 专' 讗诇讬注讝专 讗讜诪专 讛讝讻专 讻讚讘专讬 讘讬转 讛诇诇 讜讛谞拽讘讛 讻讚讘专讬 讘讬转 砖诪讗讬 砖讛讗砖讛 诪诪讛专转 诇讘讗 诇驻谞讬 讛讗讬砖:


	讙诪' 讜专诪讬谞讛讬 讗讞讚 诇讬 讘谉 转砖注 砖谞讬诐 讜讬讜诐 讗讞讚 讜讗讞讚 诇讬 讘谉 注砖专讬诐 砖诇讗 讛讘讬讗 砖转讬 砖注专讜转 讗诪专 专讘 砖诪讜讗诇 讘专 专讘 讬爪讞拽 讗诪专 专讘 讜讛讜讗 砖谞讜诇讚讜 讘讜 住讬诪谞讬 住专讬住 讗诪专 专讘讗 讚讬拽讗 谞诪讬 讚拽转谞讬 讜讛讜讗 住专讬住 砖''诪 讜讻讬 诇讗 谞讜诇讚讜 诇讜 住讬诪谞讬 住专讬住 注讚 讻诪讛 转谞讬 专' 讞讬讬讗 注讚 专讜讘 砖谞讜转讬讜 讻讬 讗转讜 诇拽诪讬讛 讚专讘讬 讞讬讬讗 讗讬 讻讞讬砖 讗诪专 诇讛讜 讗讘专讬讜讛 讗讬 讘专讬讗 讗诪专 诇讛讜 讗讻讞砖讜讛 讚讛谞讬 住讬诪谞讬诐 讝讬诪谞讬谉 讚讗转讜 诪讞诪转 讻讞讬砖讜转讗 讝讬诪谞讬谉 讚讗转讜 诪讞诪转 讘专讬讗讜转讗 讗诪专 专讘 讛诇讻转讗 讘讻讜诇讬 驻专拽讗 诪注转 诇注转 讜注讜诇讗 讗诪专 讚转谞谉 转谞谉 讜讚诇讗 转谞谉 诇讗 转谞谉 讘砖诇诪讗 诇注讜诇讗 讛讬讬谞讜 讚拽转谞讬 讛讻讗 讬讜诐 讗讞讚 讜讛讻讗 诇讗 拽转谞讬 讗诇讗 诇专讘 诇讬转谞讬 讜注讜讚 转谞讬 专讘讬 讬讜住讬 讘谉 讻讬驻专 讗讜诪专 诪砖讜诐 专讘讬 讗诇讬注讝专 砖谞转 注砖专讬诐 砖讬爪讗讜 诪诪谞讛 砖诇砖讬诐 讬讜诐 讛专讬 讛讬讗 讻砖谞转 注砖专讬诐 诇讻诇 讚讘专讬讛 讜讻谉 讛讜专讛 专讘讬 讘诇讜讚 砖谞转 砖诪谞讛 注砖专讛 砖讬爪讗讜 诪诪谞讛 砖诇砖讬诐 讬讜诐 讛专讬 讛讬讗 讻砖谞转 砖诪谞讛 注砖专讛 诇讻诇 讚讘专讬讛 讘砖诇诪讗 讚专讘讬 讜讚专讘讬 讬讜住讬 讘谉 讻讬驻专 诇讗 拽砖讬讗 讛讗 讻讘讬转 砖诪讗讬 讛讗 讻讘讬转 讛讬诇诇 讗诇讗 诇专讘 拽砖讬讗 转谞讗讬 讛讬讗 讚转谞讬讗 砖谞讛 讛讗诪讜专讛 讘拽讚砖讬诐 砖谞讛 讛讗诪讜专讛 讘讘转讬 注专讬 讞讜诪讛 砖转讬 砖谞讬诐 砖讘砖讚讛 讗讞讜讝讛 砖砖 砖谞讬诐 砖讘注讘讚 注讘专讬 讜讻谉 砖讘讘谉 讜砖讘讘转 讻讜诇谉 诪注转 诇注转 砖谞讛 讛讗诪讜专讛 讘拽讚砖讬诐 诪谞讗 诇谉 讗诪专 专讘 讗讞讗 讘专 讬注拽讘 讗诪专 拽专讗 {讜讬拽专讗 讬讘-讜} 讻讘砖 讘谉 砖谞转讜 砖谞转讜 砖诇讜 讜诇讗 砖谞讛 砖诇 诪谞讬谉 注讜诇诐 砖谞讛 讛讗诪讜专讛 讘讘转讬 注专讬 讞讜诪讛 诪谞诇谉 讗诪专 拽专讗 {讜讬拽专讗 讻讛-讻讟} 注讚 转讜诐 砖谞转 诪诪讻专讜 诪诪讻专讜 砖诇讜 讜诇讗 砖谞转 砖诇 诪谞讬谉 注讜诇诐 砖转讬 砖谞讬诐 砖讘砖讚讛 讗讞讜讝讛 诪谞诇谉 讗诪专 拽专讗 {讜讬拽专讗 讻讛-讟讜} 讘诪住驻专

	讛讻祝. 诪诇诪讟讛 讛讜讗 注诇 讘讬转 讛专讞诐 讻诪讬谉 转驻讜讞 讙讘讜讛 讻讚诪驻专砖 诇拽诪谉: 诪诇诪注诇讛. 讘讚讚讬谉: 诇讛讞诪讬专. 讗讬讝讛 诪讗诇讜 砖转讘讬讗 砖讜讘 讗讬谉 讗讘讬讛 诪驻专 谞讚专讬讛 讚诪讞讝拽讬谞谉 诇讛 讘讘讜讙专转 谞转拽砖拽砖讜 讜讗注''讙 讚诇讗 讛讻住讬祝 讛讻住讬祝 讗注''讙 讚诇讗 讛转拽砖拽砖讜 讜讻谉 讻讜诇诐 讗讬转 讚讗诪专讬 诇讛讞诪讬专 讗讬谞讛 诪诪讗谞转 诪砖注讛 砖谞专讗讛 讘讛 讗讞讚 诪谉 讛住讬诪谞讬谉 讛诇诇讜 讜讗讬谞讛 讞讜诇爪转 注讚 砖讬讛讜 讻讜诇诐 讜诇讗讜 诪讬诇转讗 讛讬讗 讚讗驻讬诇讜 诇讗 讛讘讬讗讛 讗讞讚 诪讛谉 讙讚讜诇讛 讛讬讗 讜讗讬谞讛 诪诪讗谞转 讜讞讜诇爪转 砖讛专讬 讻诇 讛住讬诪谞讬诐 讛诇诇讜 讘讘讙专讜转 谞讗诪专讜 讜诪讬诪讬 谞注专讜转 讛讬讗 讙讚讜诇讛 诇诪讬讗讜谉 讜诇讞诇讬爪讛 砖讛专讬 讛讘讬讗讛 砖转讬 砖注专讜转 诇''讗 讛诇讻讛 讻讚讘专讬 讻讜诇谉 诇讛讞诪讬专 讛讘讬讗讛 讗讞讚 诪谉 讛住讬诪谞讬诐 讛诇诇讜 讜讗驻讬诇讜 讛拽讜讚诐 砖讘讻讜诇谉 讜诇讗 讛讘讬讗讛 讗转 讻讜诇谉 讘讜讙专转 讜讗讬谞讛 讘讜讙专转 讜讗诐 拽讘诇 讗讘讬讛 讘讛 拽讚讜砖讬谉 讜拽讚砖讛 讛讬讗 讗转 注爪诪讛 诇讗讞专 爪专讬讻讛 讙讟 诪砖谞讬讛诐 讚讻讬讜谉 砖讛讘讬讗讛 讗讞讚 诪谉 讛住讬诪谞讬谉 讛诇诇讜 讬爪转讛 诇讛 讘诪拽爪转 诪专砖讜转 讗讘讬讛 讚讗讬讻讗 诇诪讬诪专 讘讜讙专转 讛讜讬讗 讜讗讬谉 讻讞 讘拽讚讜砖讬 讗讘讬讛 诇讛驻拽讬注 拽讚讜砖讬谉 砖诇讛 讜讙诐 讘讛 讗讬谉 讻讞 诇讛驻拽讬注 拽讚讜砖讬 讗讘讬讛 注讚 砖转讘讬讗 讗转 讻讜诇诐: 砖讞讬讬讘转 讘诪注砖专. 砖拽讜讘注转 转讘讜讗讛 诇诪注砖专 讚拽讬''诇 讞爪专 拽讜讘注转 讘诪住讻转 讘讬爪讛 (讚祝 诇讚:): 砖讗讞讚 驻讜转讞 讜讗讞讚 谞讜注诇. 砖讗讬谉 讛砖讜诪专 拽讘讜注 诇驻转讜讞 讜诇谞注讜诇 讗诇讗 讝讛 驻讜转讞 讜讝讛 谞讜注诇 诇讗讜 讘转 砖讬诪讜专 讛讬讗 讜驻讟讜专讛 讚诇讗讜 砖诪讛 讞爪专: 讻诇 砖谞讻谞住讬谉 诇讛 讻讜' 驻讟讜专讛. 讜讗注''讙 讚讗讬谉 讗讚诐 讘讜砖 诇讗讻讜诇 讘转讜讻讛: 讻讚讘专讬 讻讜诇谉 诇讛讞诪讬专. 讚讗诐 讬砖 讘讛 讗讞讚 诪讻诇 讗诇讜 讞讬讬讘转 讗诐 讬砖 砖诐 砖讜诪专 讞讬讬讘转 讻专' 讬砖诪注讗诇 讗注''讙 讚讗讞讚 驻讜转讞 讜讗讞讚 谞讜注诇 讜讗讬 诇讬讻讗 驻讜转讞 讜谞讜注诇 讞讬讬讘转 讻专''注 讜讗注''讙 讚诇讬讻讗 砖讜诪专 讜讗讬 讗讬谉 讗讚诐 讘讜砖 诇讗讻讜诇 讘转讜讻讛 讞讬讬讘转 讜讗注''讙 讚诇讬讻讗 砖讜诪专 讜讗讬讻讗 驻讜转讞 讜谞讜注诇 讜讗诐 讗诪专 诇讜 诪讛 讗转讛 诪讘拽砖 讞讬讬讘转 讜讗驻讬' 诇讬转 讘讛 讞讚 诪讻诇 讛谞讬 诇''讗 讛诇讻讛 讻讚讘专讬 讻讜诇谉 诇讛讞诪讬专 讻讬讜谉 砖讗讬谉 讗讚诐 讘讜砖 诇讗讻讜诇 讘转讜讻讛 拽讜讘注转 诇诪注砖专 砖讗讬谉 讗讜讻诇讬谉 诪驻讬专讜转 讛谞讻谞住讬诐 诇讛 注讚 砖讬转注砖专讜 讜诇讛驻专讬砖 诪讛谉 注诇 讟讘诇 讗讞专 讗住讜专 注讚 砖讬讛讬讛 诇讛 砖讜诪专 拽讘讜注: 诪转谞讬. 诇讗 讞讜诇爪转 讜诇讗 诪转讬讘诪转. 讜谞砖讗转 诇讻诇 砖转专爪讛 讚专讞诪谞讗 驻讟专讛 讚讻转讬讘 (讚讘专讬诐 讻讗) 讜讛讬讛 讛讘讻讜专 讗砖专 转诇讚 驻专讟 诇讗讬诇讜谞讬转 砖讗讬谞讛 讬讜诇讚转: 住专讬住. 诇讗讜 讘专 讞诇讬爪讛 讛讜讗 讚讻转讬讘 (砖诐 讻讛) 诇讛拽讬诐 诇讗讞讬讜 砖诐 讘讬砖专讗诇 讜讛讗讬 诇讗讜 讘专 讛讻讬 讛讜讗: 讛''讙 讬讘讬讗讜 专讗讬讛 砖讛讜讗 讘谉 注砖专讬诐. 拽专讜讘讬 讛讗砖讛 讬讘讬讗讜 专讗讬讛: 讙诪' 讜专诪讬谞讛讬 讗讞讚 诇讬 讘谉 转砖注 砖谞讬诐 讜讻讜'. 砖谞讬讛诐 讚讬谉 讗讞讚 诇讛诐 讜讘讬讗转讜 讻诪讗诪专 讘讙讚讜诇 讻讚讗诪专讬谞谉 诇注讬诇 讗诇诪讗 拽讟谉 讛讜讗 讜讘注讬讗 讗诪转讜谞讬: 讗诪专 专讘 砖诪讜讗诇. 诪转谞讬' 讻讙讜谉 砖谞讜诇讚讜 讘讜 住讬诪谞讬 住专讬住 讛诪驻讜专砖讬诐 讘讛注专诇 讻诇 砖讗讬谉 讘砖专讜 诪讜爪讬讗 讛讘诇 讻砖讛讜讗 专讜讞抓 讜砖注专讜 诇拽讜讬 讜讘砖专讜 诪讞诇讬拽: 讻讬 讗转讜 诇拽诪讬讛 讚专' 讞讬讬讗. 讘谉 注砖专讬诐 砖谞讛 砖诇讗 讛讘讬讗: 讘讻讜诇讬讛 驻专拽讗 诪注转 诇注转. 讞砖讘讬谞谉 诇讛 砖谞讛 讜诇讗 讘转专 诪谞讬谉 注讜诇诐 砖讬讛讗 讬讜诐 讗讞讚 砖诇 砖谞转 注砖专讬诐 讞砖讜讘 砖谞讛 讚讗祝 注诇 讙讘 讚诇讗 转谞谉 讘诪转谞讬转讬谉 讘谉 注砖专讬诐 砖谞讛 讜讬讜诐 讗讞讚 讻诪讗谉 讚转谞谉 讬讜诐 讗讞讚 讚诪讬 讜爪专讬讱 诇讛砖诇讬诐 讗转 讻讜诇讛: 讚转谞谉 转谞谉. 讛讬讻讗 讚转谞谉 讬讜诐 讗讞讚 讻讙讜谉 讘转 砖诇砖讛 砖谞讬诐 讜讬讜诐 讗讞讚 讜讻讜诇讛讬 讚诪转谞讬' 讘专 诪住讬驻讗 讚拽转谞讬 讘转 注砖专讬诐 砖诇讗 讛讘讬讗讛 砖转讬 砖注专讜转 讚讛转诐 诇讗 讘注讬谞谉 注砖专讬诐 砖诇诪讬诐 讗诇讗 诪砖谞讻谞住 讬讜诐 讗讞讚 讘砖谞转 注砖专讬诐: 讘砖诇诪讗 讚专讘讬 讜讚专' 讬讜住讬 讘谉 讻讬驻专 诇讗 拽砖讬讬谉. 讗讛讚讚讬 诇诪讛讜讬 诪转谞讬' 诪砖讘砖转讗 讚诪专 讻讘''砖 讜讚诪专 讻讘''讛 讚诪转谞讬': 讘拽讚砖讬诐. 讛讬讻讗 讚讻转讬讘 讻讘砖 讘谉 砖谞转讜: 诪注转 诇注转. 诪讬讜诐 诇讬讜诐 讜诇讗 讗诪专讬谞谉 诇诪谞讬谉 注讜诇诐 砖转讻诇讛 砖谞转讜 注专讘 专''讛: 砖讘讘谉 讜砖讘讘转. 拽住讘专 讛讬讬谞讜 讘谉 注砖专讬诐 砖谞讛 讜讘转 注砖专讬诐 砖谞讛 讚诪转谞讬' 讗诇诪讗 诪注转 诇注转 讘注讬谞谉 讗诇讬讘讗 讚讛讗讬 转谞讗 讜讛谞讱 讚诇注讬诇 住讘专讬 诇讛 讻注讜诇讗: 砖转讬 砖谞讬诐 砖讘砖讚讛 讗讞讜讝讛. 讛诪讜讻专 砖讚讛 讗讞讜讝讛 诇讞讘讬专讜 讗讬谞讜 诪讜转专 诇讙讜讗诇讛 讘驻讞讜转 诪砖转讬 砖谞讬诐 砖讬讗讻诇谞讛 诇讜拽讞 砖转讬 砖谞讬诐 讻讚讻转讬讘 (讜讬拽专讗 讻讛) 讘诪住驻专 砖谞讬 转讘讜讗讜转 讬诪讻专 诇讱 讜诪讻讗谉 讜讗讬诇讱 讗诐 讘讗 诇讙讗讜诇 讙讜讗诇 讜诪讞砖讘 诇讜 驻讬专讜转 砖诇 砖转讬 砖谞讬诐 诇驻讬 讞砖讘讜谉 讛讚诪讬诐 砖诪讻专讛 诇讜 诇驻讬 砖谞讬诐 讛讘讗讬诐 注讚 讛讬讜讘诇 砖讛诇讜拽讞 砖讚讛 诪讞讘讬专讜 讬讜讚注 砖讬讞讝讬专谞讜 诇讜 讘讬讜讘诇 讜讗诐 讛讬讜 注讚 讛讬讜讘诇 注砖专 砖谞讬诐 讜诪讻专讛 诇讜 讘注砖专讛 诇讬讟专讬谉 谞诪爪讗 拽讜谞讛 驻讬专讜转 砖诇 讻诇 砖谞讛 讘诇讬讟专讗:





转讜住驻讜转





	讛诇讻讛 讻讚讘专讬 讻讜诇谉 诇讛讞诪讬专. 诪住驻拽 驻讜住拽 讻诪专 诇讞讜诪专讗 讜讻诪专 诇讞讜诪专讗 讻讚驻专讬砖讬' 讘驻专拽 讘谞讜转 讻讜转讬诐 (诇注讬诇 讚祝 诇讜.): 讗讬讝讛讜 讞爪专 (爪讜专讬转) 讻讜'. 拽砖讛 诇专''转 讚讘驻专拽 讛砖讜讻专 讗转 讛驻讜注诇讬诐 (讘''诪 讚祝 驻讞.) 讗''专 讬谞讗讬 讗讬谉 讛讟讘诇 讞讬讬讘 讘诪注砖专 注讚 砖讬专讗讛 驻谞讬 讛讘讬转 讜转讬专抓 讚诪讚专讘谞谉 讞爪专 拽讜讘注转 诇诪注砖专 讜诪讚讗讜专讬讬转讗 讘注讬谞谉 专讗讬讬转 驻谞讬 讛讘讬转: 讘转 注砖专讬诐 讻讜' 讬讘讬讗讜 专讗讬讛. 驻讬专讜砖 拽专讜讘讬 讛讗砖讛 讜讗讬 讙专住讬谞谉 转讘讬讗 讛讬讬谞讜 讛讬讗 讘注爪诪讛 讜讗讬 讙专住讬谞谉 讬讘讬讗 拽讗讬 讗讘注诇 砖讬讘讬讗 专讗讬讛 砖讝讜 讛讬讗 讗讬诇讜谞讬转 讜讛讜讜 拽讚讜砖讬 讟注讜转 讗诐 专讜爪讛 诇讬砖讗 讗讞讜转讛: 讚讘专讬 讘''讛. 转讬诪讛 讚讘驻' 讛注专诇 . (讬讘诪讜转 讚祝 驻.) 讗讬转诪专 讗讻诇 讞诇讘 诪讘谉 讬''讘 砖谞讛 注讚 讬''讞 砖谞讛 讜谞讜诇讚讜 讘讜 住讬诪谞讬 住专讬住 讗诪讗讬 砖讘讬拽 讚讘专讬 讘''讛 讚讗诪专 讻' 砖谞讛 讜谞拽讟 讚讘专讬 讘''砖 讜讗驻讬' 诇专' 讗诇讬注讝专 讛讝讻专 讻讚讘专讬 讘''讛 讜讛转诐 讗讬讬专讬 讘讝讻专 讜讬''诇 讚讛转诐 谞拽讟 讻专讘讬 砖讛讜专讛 讘住诪讜讱 注讚 讬''讞: 注讚 专讜讘 砖谞讜转讬讜. 讜诪讻讗谉 讜讗讬诇讱 讙讚讜诇 讛讜讗 讜讛讜讬 讜讚讗讬 住专讬住: 讝讬诪谞讬谉 讚讗转讜 诪讞诪转 讻讜'. 讬砖 住驻专讬诐 讚讙专住讬 讝讬诪谞讬谉 讚谞转专谉 [注' 转讜住' 讘''讘 拽谞讛: 讚''讛 讛讻讬 讙专住 专''转]: 讻讜诇谉 诪注转 诇注转. 讘驻专拽 砖谞讬 讚讝讘讞讬诐 (讚祝 讻讛:) 讗诪专 讚砖注讜转 驻讜住诇讜转 讘拽讚砖讬诐 讜讻谉 讘讘转讬 注专讬 讞讜诪讛 讻讚诪砖诪注 (驻''讘 讚讝讘讞讬诐) 讜诇讗 讚诪讬 诇讗讞专讬谞讬 讻讚讗诪专讬谞谉 讚诇讗 讘注讬谞谉 讘讛谉 诪注转 诇注转 诇砖注讜转 讻讚驻专讬砖讬转 诇注讬诇 (讚祝 诪讚:) 讙讘讬 诇' 讬讜诐 讗讬讻讗 讘讬谞讬讬讛讜 [讜注讬' 转讜住驻讜转 注专讻讬谉 诇讗. 讚''讛 诪讬讜诐]:





专诪讘"谉

讛讗 讚转谞讬讗 砖谞讛 讛讗诪讜专讛 讘拽讚砖讬诐 讘讘转讬 注专讬 讞讜诪讛 讜讻讜'. 讻讜诇谉 诪注转 诇注转 诪讬讜诐 诇讬讜诐 拽讗诪专 讜拽专讗讬 讚诪讬讜诐 讗诇 讬讜诐 谞住讬讘 讘讙诪专讗 讜讛谞讬 讻讜诇讛讜 讚诪讬讜诐 讗诇 讬讜诐 砖讜讬谉 讛谉 讗讘诇 诪注转 诇注转 诪诪砖 讘注讬谞谉 讘拽讚砖讬诐 讻讚讗诪专讬谞谉 讘驻' 砖谞讬 讚讝讘讞讬诐 (讚祝 讻讛 注"讘) 讝讗转 讗讜诪专转 砖注讜转 驻讜住诇讜转 讘拽讚砖讬诐. 讜讻谉 讘讘转讬 注专讬 讞讜诪讛 讘注讬谞谉 诪注转 诇注转 诪诪砖 讻讚讗诪专讬' 讘驻' 讘转专讗 讚注专讻讬谉. 讗讘诇 砖讘讘谉 讜砖讘讘转 讚驻讬专拽讬谉 讚讬讜爪讗 讚讜驻谉 诇讗 讘注讬谞谉 诪注转 诇注转 讻讚讗讬转诪专 诇注讬诇 (讚祝 诪讚 注"讘) 注专讘 专讗砖 讛砖谞讛 讚讙' 讗讬讻讗 讘谞讬讬讛讜 讜讻谉 诇注谞讬谉 注讘讚 注讘专讬 诇讗 砖诪注谞讜. 讻讱 诪驻讜专砖 讘转讜住驻讜转.





专砖讘"讗

讛诇讻讛 讻讚讘专讬 讻诇谉 诇讛讞诪讬专. 讗讬谉 诇讛拽砖讜转 讻讗谉 诪讬讛讗 讚讗诪专讬谞谉 讻讚讘专讬 讝讛 讜讻讚讘专讬 讝讛 注诇讬讜 讛讻转讜讘 讗讜诪专 讛讻住讬诇 讘讞砖讱 讛讜诇讱 讚讛讻讗 砖讗谞讬 讚诪砖讜诐 住驻拽 讛讬讛 驻讜住拽 讻诪专 讜讻诪专 讜诇讗 诇讛讞诪讬专 注诇 注爪诪讜. 讜讚讜讻转讬' 讘驻专拽 讘谞讜转 讻讜转讬讬诐 (谞讚讛 诇讛, 讘) 讘驻诇讜讙转讗 讚专讘 讜诇讜讬 讚诪注讬谉 讗讞讚 讜砖转讬 诪注讬谞讜转 讚讗讬讻讗 诪讗谉 讚驻住拽 讛转' 讘砖砖讜驻注转 诪转讜讱 砖讘注讛 诇讗讞专 砖讘注讛 讜讘砖讜驻注转 诪转讜讱 诪' 诇讗讬讝讛 诪' 讘砖谞讬讛谉 诇讛讞诪讬专 讻讞讜诪专讬讛 讚专讘 讜讻讞讜诪专讬讛 讚诇讜讬.



讗讬 讝讛讜 讞爪专 爪讜专讬转 讜讻讜'. 讛拽砖讛 专"转 讝"诇 讚讘驻专拽 讛砖讜讻专 讗转 讛驻讜注诇讬诐 (讘讘讗 诪爪讬注讗 驻讞, 讗) 讗"专 讬谞讗讬 讗讬谉 讛讟讘诇 诪转讞讬讬讘 讘诪注砖专 注讚 砖讬专讗讛 驻谞讬 讛讘讬转 讜驻诇讬讙 专' 讬谞讗讬 讗讘专讬转讗, 讜专' 讬讜讞谞谉 讚驻诇讬讙 注诇讬讛 讛转诐 讛讬讻讬 诇讗 讗拽砖讬 诇讬讛 诪讬谞讛. 讜转讬专抓 讛讜讗 讝"诇 讚讛转诐 驻诇讬讙讬 讘讚讗讜专讬讬转讗 讚诇专' 讬讜讞谞谉 讗驻讬' 讚讘专 转讜专讛 讞爪专 拽讜讘注转 诇诪注砖专 讜讻讚诪讬讬转讬 讛转诐 拽专讗 讚讜讗讻诇讜 讘砖注专讬讱 讜专' 讬谞讗讬 住讘专 诪讚讗讜专讬转讗 讗讬谉 讞爪专 拽讜讘注转 诪讚讻转讬讘 讘注专转讬 讛拽讚砖 诪谉 讛讘讬转 讗讘诇 诪讚专讘谞谉 诪拽讘注 拽讘注讛 讜讛讻讗 讘讚专讘谉.



砖谞讛 讛讗诪讜专讛 讘拽讚砖讬诐 讜讻讜' 讻谉 诪注转 诇注转. 讗祝 注诇 驻讬 砖讻讜诇诇 讗讜转谉 讻讜诇谉 讘诪注转 诇注转 讗讬谉 诪注转 诇注转. 讛讗诪讜专 讻讗谉 砖讜讛 讚诪注转 诇注转 讛讗诪讜专 诇注谞讬谉 拽讚砖讬诐 砖注讜转 驻讜住诇讜转 讘讛谉 讻讚讗诪专讬谞谉 讘驻"讘 讚讝讘讞讬诐 (讻讛, 讘) 讜讻谉 砖谞讛 讛讗诪讜专讛 诇注谞讬谉 讘转讬 注专讬 讞讜诪讛 讻讚诪砖诪注 讘驻专拽 讘转专讗 讚注专讻讬谉 (诇讗, 讗) 讚讚专讬砖 讛转诐 砖谞转 诪诪讻专讜 砖谞讛 砖诇讜 讜诇讗 砖谞讛 砖诇 诪谞讬谉 注讜诇诐 讜讛讚专 讚专讬砖 诪注转 诇注转 诪讚讻转讬讘 讬诪讬诐 转讛讬讛 讙讗讜诇转讜 讚诪砖诪注 讚讗转讗 诇砖注讜转 讻讘拽讚砖讬诐, 讗讘诇 砖谞讛 讛讗诪讜专讛 讘讘谉 讜讘讘转 诪砖诪注 讚诇讗 讘注讬讗 诪注转 诇注转 诇砖注讜转 讻讚诪讜讻讞 诇注讬诇 (谞讚讛 诪讚, 讘) 讙讘讬 讛讗 讚讗诪专讬谞谉 诪讗讬 讘讬谞讬讬讛讜 讜讗讜拽讬诪谞讗 诇' 讬讜诐 讗讬讻讗 讘讬谞讬讬讛讜 讜讗诐 讗讬转讗 讚诪砖注讛 诇砖注讛 讘注讬', 诇讬诪讗 讬讜诐 讗讞讚 砖诇 砖谞讛 专讘讬注讬转 讗讬讻讗 讘讬谞讬讬讛讜 讚诇专' 诪讗讬专 诪讬讚 砖讬转讞讬诇 讛讬讜诐 砖诇 砖谞讛 专讘讬注讬转 住讙讬 诇讬讛 讜诇专讘谞谉 注讚 砖转讙讬注 诇砖注讛 砖谞讜诇讚讛 诪诪砖, 讗诇诪讗 诪砖诪注 诪讚诇讗 诪讜拽讬 驻诇讜讙转讬讬讛讜 讘讛讻讬谉 讚拽讬诐 诇讛讜 诇专讘谞谉 讚砖谞讬诐 砖讘讘谉 讜砖讘讘转 诇讗 诪注讻讘讬 讘讛讜 砖注讜转.



砖谞讛 讛讗诪讜专讛 讘拽讚砖讬诐 砖谞讛 砖诇讜. 讚讻转讬讘 讻讘砖 讘谉 砖谞转讜 砖谞讛 砖诇讜 讜诇讗 砖谞讛 砖诇 注讜诇诐, 讛拽砖讛 讛"专 砖诪讜讗诇 讘谉 讛"专 讗诇讞谞谉 讝"诇 诇诪讛 诇讬 拽专讗 转讬驻讜拽 诇讬 讚讗诐 诇诪谞讬谉 讛注讜诇诐 讛讬讗讱 讛讬讜 诪拽专讬讘讬诐 拽专讘谞讜转 讘专讗砖 讛砖谞讛, 讗诐 谞讜诇讚讜 砖诪讜谞讛 讬诪讬诐 拽讜讚诐 专讗砖 讛砖谞讛 讗诐 讻谉 注讘专讛 砖谞转诐 讜讗诐 谞讜诇讚讜 讬讜诐 注爪诪讜 砖诇 专讗砖 讛砖谞讛 讗诐 讻谉 讛讜讜 诇讛讜 诪讞讜住专讬 讝诪谉. 讜转讬专爪讜 讘转讜住' 讚诇讗 拽砖讬讗 讜讻诪讗谉 讚讗诪专 讛转诐 讘讝讘讞讬诐 讚诇讗 诪谞讬谞谉 砖谞讛 讗诇讗 诪砖注转 讛专爪讗讛 讜讗讬诇讱 讚讛讬讬谞讜 砖诪讜谞讛 讬诪讬诐 讗讞专 砖谞讜诇讚 讜讛讬诇讻讱 诪砖讻讞转 诇讛讜 讻砖谞讜诇讚 砖诪讜谞讛 讬诪讬诐 拽讜讚诐 专讗砖 讛砖谞讛.



专讘 讙讬讚诇 讗诪专 诇注专讻讬谉. 讜讗"转 讗讬 诇注专讻讬谉 讚讜拽讗 转讬讛讚专 拽讜砖讬讗 诇讚讜讻转讗 讚诇讗 诪砖讻讞转 诇讛 转谞讗讬. 讜讬"诇 讚拽住讘专 专讘 转谞讗 讛讜讗 讜驻诇讬讙 讗祝 注诇 讙讘 讚诇讬讻讗 转谞讗 讚拽讗讬 讻讜转讬讛.





专讬讟讘"讗

讛讗 讚转谞谉 讗讬讝讜 讛讬讗 讞爪专 砖讞讬讬讘转 讘诪注砖专 讗讬讻讗 诇诪讬讚拽 讚讛讗 讘讛讚讬讗 转谞谉 讛讻讗 讚讞爪专 拽讜讘注转 讜讛状谞 诪讛讛讬讗 讚讛讬讛 讗讜讻诇 讘讗砖讻讜诇 讜谞讻谞住 诇讞爪专 讜诪转谞讬讬转讗 讗讞专讬转讬 讟讜讘讗 讜讗诇讜 讘驻壮 讛砖讜讻专 讗转 讛驻讜注诇讬诐 讗诪专 专壮 讬谞讗讬 讗讬谉 讛讟讘诇 诪转讞讬讬讘 讘诪注砖专 注讚 砖讬专讗讛 驻谞讬 讛讘讬转 讜专讘 讬讜讞谞谉 讗诪专 讗祝 讞爪专 拽讜讘注转 讚讗诇诪讗 诇专壮 讬谞讗讬 讗讬谉 讞爪专 拽讜讘注转 讜专状转 讝状诇 讚诇专壮 讬谞讗讬 讻诇 讛谞讬 诪转谞讬讬转讗 诪讚专讘谞谉 拽讘注讬 讜讗讬讛讜 拽讗诪专 诪讚讗讜专讬讬转讗 讜讗讬讻讗 诇诪讬讚拽 诪讛讗 讚讗诪专 讘驻状拽 讚讬讜诪讗 讛讻诇 诪讜讚讬诐 讘讘讬转 砖讗讬谞讛 注砖讜讬讛 诇讬诪讜转 讛讙砖诪讬诐 讚诇讗讜 砖诪讬讛 讘讬转 讜专诪讬谞谉 注诇讛 诪讛讗 讚转谞讬讗 住讜讻转 讛讞讙 讘讞讙 专壮 讬讛讜讚讛 诪讞讬讬讘 讜讞讻诪讬诐 驻讜讟专讬诐 讜转谞讬 注诇讛 专壮 讬讛讜讚讛 诪讞讬讬讘 讘诪讝讜讝讛 讜讘注讬专讜讘 讜讘诪注砖专 讜讻状转 诪讚专讘谞谉 讘砖诇诪讗 注讬专讜讘 讜诪讝讜讝讛 讗讬讻讗 诇诪讬诪专 诪讚专讘谞谉 讗诇讗 诪注砖专 讛讗 讗转讬 诇讗驻专讜砖讬 诪谉 讛讞讬讜讘 注诇 讛驻讟讜专 注状讻 讜讗状讻 讛讻讗 谞诪讬 讞爪专 诇专壮 讬谞讗讬 谞讬诪讗 讛讻讬 讜讬状诇 讚讘讬转 讘讘讬转 诪讬讞诇祝 讜讞爪专 讘讘讬转 诇讗 谞讞诇祝.



讚诇讗 转谞谉 诇讗 转谞谉. 驻讬壮 讜诪砖注讘专讜 砖诇砖讬诐 讬讜诐 讞砖讜讘 砖谞讛.



讻讜诇谉 诪注转 诇注转. 讛讗 讜讚讗讬 诇注谞讬谉 拽讚砖讬诐 诪注转 诇注转 诪诪砖 讛讜讗 讜讗驻讬壮 砖注讜转 驻讜住诇讜转 讘讜 讜讻讚讗讬转讗 讘驻状讘 讚讝讘讞讬诐 讜讻谉 诇注谞讬谉 注专讬 讘转讬 讞讜诪讛 讻讚诪砖诪注 讘驻壮 讘转专讗 讚注专讻讬谉 讚讚专讬砖 讛转诐 砖谞转 诪诪讻专讜 砖谞讛 砖诇讜 讜诇讗 注诇 砖谞讜转 注讜诇诐 讜讛讚专 讚专讬砖 诪注转 诇注转 讬诪讬诐 转讛讬讛 讙讗讜诇转讜 讜讗转讗 诇砖注讜转 讚讘拽讚砖讬诐 讜讻讚诪转专讙诪讬谞谉 注讬讚谉 讘注讬讚谉 转讛讗 驻讜专拽谞讬壮 讜讻讬讜谉 讚讻谉 谞专壮 诇讜诪专 砖讗祝 诇注谞讬谉 砖谞讛 讛讗诪讜专 讘讘谉 讜讘讘转 讘注讬谞谉 谞诪讬 砖谞讬诐 砖诇诪讜转 诪注转 诇注转 诪讚讻讬讬诇 诇讛讜讗 转谞讗 讘讞讚 讗讘诇 讬砖 诪专讘讜转讬壮 讗讜诪专讬诐 讚讘讘谉 讜讘讘转 讗讬谉 砖注讜转 驻讜住诇讜转 讜诇讗 讻诇诇讜诐 讻讗谉 讗诇讗 诇注谞讬谉 砖谞讛 砖诇讛诐 讜诇讗 砖诇 砖谞讜转 注讜诇诐 讜专讗讬讬转讜 诪讚讗诪专 诇注讬诇 讘驻专拽讬谉 讙讘讬 诪转谞讬讬转讗 讚讗驻诇讬讙讜 专状诪 讜专讘谞谉 讘讘转 讙壮 砖谞讬诐 诪讗讬 讘讬谞讬讬讛讜 讗状专 讬谞讗讬 诇壮 讬讜诐 讘砖谞讛 讞砖讜讘讬诐 砖谞讛 讗讬讻讗 讘讬谞讬讬讛讜 讜诪谞状诇 讚讗讬讻讗 讘讬谞讬讬讛讜 讻讜诇讬 讛讗讬 诇讬诪讗 讚砖注讜转 讗讬讻讗 讘讬谞讬讬讛讜 讗诇讗 讜讚讗讬 拽讬诐 诇讬讛 砖讗祝 诇专讘谞谉 讗讬谉 砖注讜转 驻讜住诇讜转 讜谞专壮 砖讗讬谉 讝讜 专讗讬讛 讚讛转诐 谞讬讞讗 诇讬讛 讚诇讬谞拽讜讟 诪讗讬 讚讗砖讻讞谉 诇讬讛 诇专状诪 讘注诇诪讗 讚拽住讘专 砖诇砖讬诐 讬讜诐 讘砖谞讛 讞砖讜讘 砖谞讛 讜讗讚专讘讛 讘讛讗 驻砖讬讟讗 诇讬讛 讚诪讗谉 讚讘注讬 砖谞讬诐 砖诇诪讜转 讗祝 讘砖注讜转 砖诇诪讜转 讘注讬 诇讛讜 讻讚拽转谞讬 讛讻讗 讘讛讚讬讗 讻谞状诇.



讘谉 砖谞转讜 砖谞讛 砖诇讜 讜诇讗 砖诇 诪谞讬谉 注讜诇诐. 讛拽砖讛 专讘讬谞讜 讗诇讞谞谉 讝状诇 诇诪讛 诇讬 诪讛讗讬 转讬驻讜拽 诇讬讛 诪拽专讘谞讜转 专讗砖 讛砖谞讛 砖讗诐 谞讜诇讚 讘讜 讘讬讜诐 讛专讬 诇讗 谞专讗讛 诇讛专爪讗讛 讜讛讜讬 诪讞讜住专 讝诪谉 讜讗注状讙 讚拽讬诐 诇谉 讘讙讜讬讛 砖讻诇讜 诇讜 讞讚砖讬讜 讜讻讚讘专讬专谞讗 讘驻状拽 讚专状讛 砖讗诐 谞讜诇讚 砖诪谞讛 讬诪讬诐 拽讜讚诐 专状讛 讻讘专 注讘专讛 砖谞转讜 讜转讬专爪讜 讘转讜住壮 讚讗讛状谞 诇诪状讚 砖诪讜谞讬谉 诇拽讚砖讬诐 诪砖注讛 砖谞讜诇讚 讗讘诇 讛讗 讚专讘讗 讻诪状讚 诪砖谞讛 砖谞专讗讛 诇讛专爪讗讛 讛讬诇讻讱 砖驻讬专 诪砖讻讞转 讘谉 砖谞讛 讜讗驻讬诇讜 诇砖谞讜转 注讜诇诐 讻砖谞讜诇讚 砖诪谞讛 讬诪讬诐 拽讜讚诐 专状讛 讜讗爪讟专讬讱 诇讗讬转讜讬讬 诪讚讻转讬讘 讘谉 砖谞转讜 讻讚讗诪专 讛讻讗 讜讗讜专讞讗 转诇诪讜讚讗 讛讜讗 诇诪谞拽讟 讗诇讬讘讗 讚讞讚.





讛诪讗讬专讬

讛讗 讚转谞讬讗 砖谞讛 讛讗诪讜专讛 讘拽讚砖讬诐 讘讘转讬 注专讬 讞讜诪讛 讜讻讜'. 讻讜诇谉 诪注转 诇注转 诪讬讜诐 诇讬讜诐 拽讗诪专 讜拽专讗讬 讚诪讬讜诐 讗诇 讬讜诐 谞住讬讘 讘讙诪专讗 讜讛谞讬 讻讜诇讛讜 讚诪讬讜诐 讗诇 讬讜诐 砖讜讬谉 讛谉 讗讘诇 诪注转 诇注转 诪诪砖 讘注讬谞谉 讘拽讚砖讬诐 讻讚讗诪专讬谞谉 讘驻' 砖谞讬 讚讝讘讞讬诐 (讚祝 讻讛 注"讘) 讝讗转 讗讜诪专转 砖注讜转 驻讜住诇讜转 讘拽讚砖讬诐. 讜讻谉 讘讘转讬 注专讬 讞讜诪讛 讘注讬谞谉 诪注转 诇注转 诪诪砖 讻讚讗诪专讬' 讘驻' 讘转专讗 讚注专讻讬谉. 讗讘诇 砖讘讘谉 讜砖讘讘转 讚驻讬专拽讬谉 讚讬讜爪讗 讚讜驻谉 诇讗 讘注讬谞谉 诪注转 诇注转 讻讚讗讬转诪专 诇注讬诇 (讚祝 诪讚 注"讘) 注专讘 专讗砖 讛砖谞讛 讚讙' 讗讬讻讗 讘谞讬讬讛讜 讜讻谉 诇注谞讬谉 注讘讚 注讘专讬 诇讗 砖诪注谞讜. 讻讱 诪驻讜专砖 讘转讜住驻讜转.





转讜住驻讜转 专讗"砖

讛诇讻讛 讻讚讘专讬 讻讜诇诐 诇讛讞诪讬专. 诪住驻拽 驻讜住拽 讻讞讜诪专讬 讚诪专 讜讻讞讜诪专讬 讚诪专 讻讚驻专讬砖讬转 讘驻专拽 讘谞讜转 讻讜转讬诐:



讗讬讝讛讜 讞爪专 爪讜专讬转. 讛拽砖讛 专"转 诪讛讱 诪转谞讬' 诪专' 讬谞讗讬 讚讗诪专 讘驻' 讛砖讜讻专 讗转 讛驻讜注诇讬诐 讗讬谉 讛讟讘诇 诪转讞讬讬讘 讘诪注砖专 注讚 砖讬专讗讛 驻谞讬 讛讘讬转. 讜转讬专抓 讚讞爪专 拽讜讘注转 诪讚专讘谞谉 讗讘诇 诪讚讗讜专讬讬转讗 注讚 砖讬专讗讛 驻谞讬 讛讘讬转:



讘转 注砖专讬诐 砖谞讛 讻讜'. 讬讘讬讗讜 专讗讬讛 驻讬' 拽专讜讘讬 讛讗砖讛 讜讗讬 讙专住讬谞谉 转讘讬讗 驻讬' 讛讬讗 注爪诪讛 讜讗讬 讙专住讬谞谉 讬讘讬讗 专讗讬讛 驻讬' 讛讘注诇 讗诐 专讜爪讛 诇讬砖讗 讗诪讛 讗讜 讗讞讜转讛 讬讘讬讗 砖讝讗转 讛讬讗 讗讬诇讜谞讬转 讜讛讬讜 拽讬讚讜砖讬讛 拽讬讚讜砖讬 讟注讜转:



砖谞讛 讛讗诪讜专讛 讘拽讚砖讬'. 讘驻"讘 讚讝讘讞讬诐 讗讬讻讗 诇诪"讚 砖注讜转 驻讜住诇讜转 讘拽讚砖讬诐 讚讚专讬砖 砖讛 转诪讬诐 讝讻专 讘谉 砖谞讛 讬讛讬讛 砖讬讛讜 讻诇 讛讜讬讜转讬讜 转诐 讜讘谉 砖谞讛 讜驻专讬讱 诪讬 讗讬讻讗 诪讬讚讬 讚讘砖注转 砖讞讬讟讛 讘谉 砖谞讛 讘拽讘诇讛 讜讛讜诇讻讛 讘谉 砖转讬 砖谞讬诐. 讗诪专 专讘讗 讝讗转 讗讜诪专转 砖砖注讜转 驻讜住诇讜转 讘拽讚砖讬' 讜讛砖转讗 诪注转 诇注转 砖诇 拽讚砖讬诐 讗讬谞讜 砖讜讛 诇讗讞专讬诐 讚诇讗 讘注讬谞谉 讘讛讜 诪注转 诇注转 讘砖注讜转 讻讚驻讬' 诇注讬诇 讙讘讬 诇' 讬讜诐 讗讬讻讗 讘讬谞讬讬讛讜 讜砖谞讛 谞诪讬 讚讘转讬 注专讬 讞讜诪讛 诪砖诪注 谞诪讬 讘驻' 讘转专讗 讚注专讻讬谉 讚讘注讬' 诪注转 诇注转 讗祝 诇砖注讜转 讚讚专讬砖 讛转诐 注讚 转讜诐 砖谞转 诪诪讻专讜 砖谞讛 砖诇讜 讜诇讗 砖谞转 砖诇 诪谞讬谉 注讜诇诐 讜讛讚专 讚专讬砖 诪讬诪讬诐 讚讘注讬' 诪注转 诇注转. 讜讛拽砖讛 专"诪 诪讗讬 讗讬爪讟专讬讱 讛讗讬 拽专讗 讙讘讬 拽讚砖讬诐 诪讛讛讜讗 拽专讗 讚讚专讬砖 讘讝讘讞讬诐 讘谉 砖谞讛 讬讛讬讛 讚砖注讜转 驻讜住诇讜转 讬讚注讬谞谉 讚诇砖谞转讜 诪谞讬谞谉 讚讗讬 诪谞讬谞谉 诇诪谞讬谉 注讜诇诐 诇讗 诪砖讻讞转 诇讛 讚讘砖讞讬讟讛 讛讬讛 讘谉 砖谞讛 讜讘讝专讬拽讛 讛讬讛 讘谉 砖转讬诐 砖讗诐 砖讞讟讜 住诪讜讱 诇讘讬谉 讛砖诪砖讜转 讜讝专拽讜 讘诇讬诇讛 转讬驻讜拽 诇讬 诪砖讜诐 驻住讜诇 诇讬诇讛. 讜讗诐 讝专拽讜 诇诪讞专 转讬驻讜拽 诇讬 诪砖讜诐 诇谉. 讜转讬专抓 讚讗讬爪讟专讬讱 讛讛讜讗 拽专讗 诇讗砖诪讜注讬谞谉 讚驻住讜诇 诪砖讜诐 注讘专讛 讝诪谞讜 讜讗诐 注诇讛 讬专讚 讻讚讗诪专讬谞谉 讘驻' 讘转专讗 讚讝讘讞讬诐 讙讘讬 讘谞讬 讬讜谞讛 砖注讘专 讝诪谞谉 砖讗诐 注诇讜 讬专讚讜. 讜住讚"讗 讻讬讜谉 讚讘砖注转 砖讞讬讟讛 讛讬讛 讘谉 砖谞讛 讜讝专拽讜 诇讗 讬专讚 拽诪"诇 拽专讗 讻讬讜谉 讚讘砖注讛 砖讛讬转讛 讛拽讘诇讛 讛讬讛 讬讜转专 诪讘谉 砖谞讛 讗诐 注诇讛 讬专讚. 讜谞"诇 讚讗讬 诇讗 讚讬讚注讬谞谉 诪讛讻讗 讚讘转专 砖谞讛 讚讬讚讬讛 讗讝诇讬谞谉 诇讗 讛讜讛 讚专砖讬谞谉 诪讬讛讬讛 讚砖注讜转 驻讜住诇讜转 讜讻谉 讙讘讬 讘转讬 注专讬 讞讜诪讛 讗讬讻讗 转专讬 拽专讗讬:



砖谞转讜 砖诇讜 讜诇讗 砖谞讛 砖诇 诪谞讬谉 注讜诇诐. 讜转讬诪讛 转讬驻讜拽 诇讬 诪讚讗诪专讛 转讜专讛 诇讛拽专讬讘 讘专讗砖 讛砖谞讛 诇转诪讬讚 讗诇诪讗 讘转专 砖谞转讜 讗讝诇讬谞谉 讚讗讬 诇砖谞转 诪谞讬谉 注讜诇诐 讛讜"诇 讘谉 砖转讬 砖谞讬诐 砖讻讘专 谞讜诇讚 讝' 讬诪讬诐 诇驻谞讬 专讗砖 讛砖谞讛 讚讗诐 诇讗 讻谉 讛讜"诇 诪讞讜住专 讝诪谉. 讜讬"诇 讚讗驻讬' 讗讝诇讬谞谉 讘转专 砖谞讜转 注讜诇诐 诇讗 诪谞讬谞谉 诇讬讛 砖谞讛 讗诇讗 诪砖注转 讛专爪讗讛 讜讗诐 谞讜诇讚 讝' 讬诪讬诐 诇驻谞讬 专讗砖 讛砖谞讛 诪转讞诇转 砖谞转讜 讘专讗砖 讛砖谞讛:





诪讛专砖"讗 - 讞讬讚讜砖讬 讛诇讻讜转

讙诪' 讻讚讘专讬 讻讜诇谉 诇讛讞诪讬专 讻讜' 专讘讬 讬讜讞谞谉 讜住讘讬 讗诪专讬 讛诇讻讛 讻讚讘专讬 讻讜诇谉 诇讛讞诪讬专 专讘 驻驻讗 讻讜' 讻爪"诇 讜讻"讛 讘讙诪专讜转 讬砖谞讜转 讜讘专讬"祝 讜讘专讗"砖 讜讻爪"诇 诇拽诪谉 讙讘讬 讞爪专 爪讜专讬转:


砖诐 诇讗 拽砖讬讗 讛讗 讻讘"砖 讛讗 讻讘"讛 讻讜' 讜讛"讛 讚讛诪"诇 讻讜诇讛 诇专"讗 讜讛讗 讘讝讻专 讜讛讗 讘谞拽讘讛 讜拽"诇:


讘驻专砖"讬 讘讚"讛 讚转谞谉 转谞谉 讛讬讻讗 讻讜' 讗诇讗 诪砖谞讻谞住 讬讜诐 讗讞讚 讘砖谞转 讻' 注讻"诇 讛讬讬谞讜 讚讗讬讻讗 转谞讗讬 讘驻"拽 讚专"讛 讜讗讬讻讗 转谞讗 讚拽讗诪专 讬讜诐 讗讞讚 讘砖谞讛 讞砖讜讘 砖谞讛 讜讗讬讻讗 转谞讗 讚拽讗诪专 砖诇砖讬诐 讬讜诐 讜讻专"讬 讘谉 讻讬驻专:





诪讛专"诐

讘专砖"讬 讚"讛 诪注转 诇注转 讜讻讜' 讜诇讗 讗诪专讬谞谉 诇诪谞讬谉 注讜诇诐 砖转讻诇讛 砖谞转讜 注专"讛. 讛讗 讚诇讗 讻转讘 专砖"讬 讛讻讗 讻诪讜 砖讻转讘 诇注讬诇 讘讚"讛 讘讻讜诇讬 驻讬专拽讗 讜诇讗 讘转专 诪谞讬谉 注讜诇诐 砖讬讛讗 讬讜诐 讗讞讚 讘砖谞转 注砖专讬诐 讞砖讜讘 砖谞讛 讚讛讻讗 讙讘讬 拽讚砖讬诐 诇讬讻讗 讻"讗 砖谞讛 讗讞转 讜诇讗 砖讬讬讱 诇驻专砖 讗诇讗 诇注谞讬谉 砖诇讗 转讻诇讛 砖谞转讜 注专讘 专"讛 讜拽"诇:


讘转讜住' 讚"讛 讛诇讻讛 讻讚讘专讬 讻讜诇谉 诇讛讞诪讬专 诪住驻拽 驻讜住拽 诇讛讞诪讬专 讻诪专 诇讞讜诪专讗 讜讻讜壮. 诪砖讜诐 讚拽砖讛 诇讛讜 诇转讜住' 讚讗讬讱 讗驻砖专 诇讜诪专 讻谉 讚讗诐 讛讛诇讻讛 讻讚讘专讬 讝讛 讗讬谉 讛诇讻讛 讻讚讘专讬 讝讛 讚讛讜讜 住转专讬 讗讛讚讚讬 诇讻讱 讻转讘讜 诪住驻拽 驻讜住拽 讻谉 讜讻讜' 讜注"诇 讘转讜住驻讜转 讚祝 诇"讜 讚"讛 讛诇讻讛 讻专讘 诇讞讜诪专讗:


讚"讛 讘转 注砖专讬诐 讜讻讜' 讜讗讬 讙专住讬谞谉 讬讘讬讗 拽讗讬 讗讘注诇 讜讻讜'. 讚讘专讬 讛转讜住' 拽讗讬 讗专讬砖讗 讚诪转谞讬' 讜讛"讛 讚讻诇 讛讙讬专住讜转 讛诇诇讜 砖讬讬讻讬 讙"讻 讗住讬驻讗 讚诪转谞讬' 讗诇讗 诪讛 砖讻转讘讜 讛转讜住' 讜讗讬 讙专住讬谞谉 讬讘讬讗 讗讘注诇 拽讗讬 诇讗 砖讬讬讱 讗诇讗 讘住讬驻讗 爪状诇 讚讗讬讘诐 拽讗讬 砖讬讘讬讗 专讗讬讛 砖讛讜讗 讘谉 注砖专讬诐 讜讻讜' 讜讗"讻 讗讬谞讛 讝拽讜拽讛 诇讜 讛讬讘诪讛 讻诇诇 讜诪讜转专 讘讗讞讜转讛 讙诐 讘专讬砖讗 讛讜讛 砖讬讬讱 诇驻专砖 讚拽讗讬 讗讬讘诐 讜讗讬 拽讗讬 讗讘注诇 爪专讬讱 诇驻专砖 讻谉 讘转 注砖专讬诐 讜讻讜' 讬讘讬讗 讘注诇讛 专讗讬讛 讜讻讜' 讜讛讬讗 讗讬讬诇讜谞讬转 讜讛讜讬 拽讚讜砖讬 讟注讜转 讜转爪讗 讘诇讗 讙讟 讜讛讜讗 诪讜转专 讘讗讞讜转讛 讜讗诐 诪转 讛讘注诇 讜谞驻诇讛 拽诪讬 讗讞讬讜 诇讬讘讜诪讬 诇讗 讞讜诇爪转 讜诇讗 诪转讬讬讘诪转:





讞讻诪转 砖诇诪讛

专砖"讬 讘讚"讛 砖讘讘谉 讜砖讘讘转 讻讜' 讘注讬谞谉 讗诇讬讘讗 讚讛讗讬 转谞讗 讻讜' 讻爪"诇:





专砖"砖

讚"讛 讛讻祝. 诪诇诪讟讛 讛讜讗 讻讜'. 讻爪"诇:



专砖"讬 讚"讛 诇讛讞诪讬专. 讜讗注"讙 讚诇讗 讛讻住讬祝 讻讜'. 诇注讬诇 诪住拽讬谞谉 诪砖讬驻爪讬诇:



讙诪专讗 转谞讬 专"讞 注讚 专讜讘 砖谞讜转讬讜. 讜讘讛专注"讘 讗讬转讗 诇"讛 砖谞讛 讜讬讜诐 讗讞讚 讘讬谉 讘讗讬砖 讜讘讬谉 讘讗砖讛. 讜讻"讗 讘讛专诪讘"诐 讘驻讬' 讜讘讞讘讜专讜. 讜拽"拽 诇驻诪砖"讻 讛转讜讬"讟 诇注讬诇 讘诪"讜 讘砖诐 讛专诪讘"诐 砖讞讬讬 讛讗砖讛 拽爪专讬诐 诪讞讬讬 讛讗讬砖 讘专讜讘. 诇讗 讛"诇 诇讛砖讜讜转谉 讻讗谉 讘专讜讘 砖谞讜转讬讛谉:



专砖"讬 讚"讛 讘讻讜诇讬讛 驻讬专拽讗 诪注诇"注. 讜诇讗 讘转专 诪谞讬谉 注讜诇诐 讻讜'. 讛谉 诇注讜诇讗 诪砖诪注 讙"讻 讚诇讗 诪谞讬谞谉 诇诪谞讬谉 注讜诇诐 讗诇讗 诇砖谞讜转讬讜. 专拽 讚住"诇 讚讻讬讜谉 讚谞讻谞住 讬讜诐 讗' 讗讜 诇"讬 讘砖谞转 讛注砖专讬诐 诇砖谞讜转讬讜 讞砖讜讘 讻砖谞讛 诇注谞讬谉 讚诪讛谞讬 讘讛讜 住讬诪谞讬 住专讬住 讜讗讬讬诇讜谞讬转. 讗诇讗 讚专"诇 讚诇讗 讻讗讜转谉 砖诪讜谞讬谉 讗讜转谉 诇诪谞讬谉 注讜诇诐 讚讬讜诐 讗' 讗讜 诇"讬 讞砖讜讘讬谉 砖谞讛 讗诇讗 讘注讬谞谉 诪注诇"注:



转讚"讛 讘转 注砖专讬诐. 讜讗讬 讙专住讬' 讬讘讬讗 拽讗讬 讗讘注诇 讻讜'. 注讬' 诪讛专"诐. 讜讛转讜专"注 诇讗 专讗讛讜:





讛讙讛讜转 讬注讘"抓

讙诪' 讬讘讬讗 专讗讬讛 砖讛讜讗 讘谉 注砖专讬诐 讻爪"诇. 谞"讘 注专砖状讬 讜讗讬谞讜 诪讜讻专转 讜讙专住转 讛诪砖谞讬讜转 讛讬讗 讬讘讬讗 讜讛讜讗 讛谞讻讜谉:





讞讬讚讜砖讬 讞转"住

讬讘讬讗讜 专讗讬讛 专砖"讬 讙专住 讻谉 讙讘讬 讘谉 讜谞"诇 驻砖讜讟 讜讘专讜专 讚专砖"讬 讛讬讛 诇讜 讙讬' 诪讛讜驻讻转 讘诪转谞讬' 讘谉 转讞诇讛 讜讗讞"讻 讘转 讜诪砖讜"讛 讻' 讛"讙 讙讘讬 讘谉 诪砖讜诐 讚拽讚讬诐 讜讛"讛 讙讘讬 讘转 讜讛讻讬 诪讬讬转讬 讛砖"住 讘讬讘诪讜转 住"驻 讛注专诇 诪转谞讬' 讚讛讻讗 讘谉 转讞诇讛 讜讻谉 诪砖诪注 讘砖诪注转讬谉 讚拽讗诪专 专讘讗 讚讬拽讗 谞诪讬 讚拽转谞讬 讜讛讜讗 住专讬住 讜诇讗 诪讬讬转讬 诪讜讛讬讗 讗讬讬诇讜谞讬转 讚拽讚讬诐 讗诇讗 注"讻 讙专住讬谞谉 讘谉 拽讜讚诐 诇讘转 讜讻谉 诪砖诪注 诇讬砖谞讗 砖讘讘谉 讜砖讘讘转 讚诇拽诪谉 讜诇"讗 砖讘讘转 讜砖讘讘谉. 讜讚诇讗 讻诪注讚谞讬 讬"讟 砖讻' 专砖"讬 讙专讬住 讘住讬驻讗 讬讘讬讗讜 讜诇讗 讘专讬砖讗 诪讚诇讗 讻' 讗专讬砖讗 讛"讙 讬讘讬讗讜 专讗讬讛 讚诇讬转讗 讻谞"诇. 讜诪讬讛讜 讟注诪讗 讘注讬 诪讛 讚拽讚拽讜 讘讝讛 诇讙专讜住 讬讘讬讗讜 讗拽专讜讘讬诐 讜诇讗 转讘讬讗 专讗讬讛 讛讬讗 讘注爪诪讛 讘砖诇诪讗 讗讬 讙专住讬谞谉 讬讘讬讗 专讗讬讛 讗驻砖专 诇讜诪专 讗讜专讞讗 讚诪讬诇转讗 砖讛讬讗 诇讗 转讘讬讗 专讗讬讛 注诇 注爪诪讛 讗讜 拽专讜讘讬诐 诇讗 讬讘讬讗讜 专讗讬讛 讜讟讜讘 诇讛 诇讛转讬讬讘诐 诪诇讜诪专 砖讛讬讗 讗讬讬诇讜谞讬转 讜讟讘 诇诪讬转讘 讟谉 讚讜 讻讜' 讗讘诇 讗讬 讙专住讬' 讬讘讬讗讜 拽砖讛 讜讗驻砖专 讚拽诪"诇 讚讗驻讬' 讛拽专讜讘讬诐 讛讟讜注谞讬诐 讘专讬 砖讛讬讗 讘转 讻讱 讜讻讱 诪"诪 爪专讬讻讬谉 诇讛讘讬讗 专讗讬讛 注讚讬诐 讻砖专讬诐 讜讛诐 讗讬谞诐 谞讗诪谞讬诐 注"讝 讚讘注讬谞谉 诇讝讛 注讚讬诐 讻砖专讬诐 讜讻"讻 讛专诪讘"诐 讜讻' 讛"讛 讚谞驻拽讗 诇讬讛 诪砖"住 讚拽讬讚讜砖讬谉 住"讙 注"讘 讚讗驻讬' 讛讗讘 讗讬谞讜 谞讗诪谉 讗诇讗 诇拽专讘谉 诇讗 诇诪讻讜转 讜诇注讜谞砖讬诐 讜讛"讛 诇讬讘讜诐 讜讞诇讬爪讛 注"砖. 讜诇驻讬 讛谞"诇 讬砖 诪讝讛 专诪讝 讘诪砖谞转讬谞讜:


讜专诪讬谞讛讬 讗' 诇讬 讘谉 讟' 砖谞讬诐 讜讬讜诐 讗' 讜讗' 诇讬 讘谉 注砖专讬诐 讻讜' 讬砖 诇讛拽砖讜转 讚讬诇诪讗 讘讘专讬讬转讗 讗转讬讗 讻诪"讚 讚砖诇讬诪讜转 讘注讬谞谉 诪注诇"注 讜注砖专讬诐 砖谞讛 讚讘专讬讬转讗 讘讗讬谞诐 砖诇讬诪讜转 转讚注 砖讛专讬 讘讘谉 讟' 讛讝讻讬专 讬讜诐 讗' 讜讘讘谉 讻' 诇讗 讛讝讻讬专 讬"讗 讜讗"讻 诇诪讛 讛讬讛 诇讜 诇专讘 诇转专抓 讜诇讗讜拽诪讬 诪转谞讬' 讘住讬' 住专讬住 转"诇 讚诇讚讬讚讬讛 讘诇讗"讛 讗讬讻讗 转谞讗 讚讘注讬 诪注诇"注 讜诪砖谞转讬谞讜 讗转讬讗 讻诪讗谉 讚诇讗 讘注讬 诪注诇"注 讻诪住拽谞讗 讚砖诪注转讬谉 讜讗诐 讻谉 诪讚讜注 诇讗 转讬' 讻谞"诇. 谞"诇 讚注"讻 诇讬讻讗 诇诪"讚 讚诇讗 讘注讬谞谉 诪注诇"注 讗诇讗 诇诪住拽谞讗 讚诪讬讬专讬 砖爪诪讞讜 讘讜 住讬' 住专讬住 讜住"诇 讚转讜讱 讛讝诪谉 讻诇讗讞专 讝诪谉 诇讙讘讬 住讬' 住专讬住 讗注"讙 讚讙讘讬 砖注专讜转 诇讗 拽讬讬"诇 讛讻讬 诪"诪 诇讙讘讬 住讬' 住专讬住 讗驻砖专 讚讗诪专讬谞谉 讻谉 诇讛讱 诪"讚 讗讘诇 诇住"讚 讚诇讬转 诇讬讛 住讬' 住专讬住 讗讬谉 砖讜诐 住讘专讗 砖诇讗 谞爪讟专讱 诪注诇"注 讜诇驻讬 讗讜转讛 讛讛"讗 讛讗 讚拽转谞讬 诪转谞讬' 讘转 注砖专讬诐 砖谞讛 讜诇讗 拽转谞讬 讬讜诐 讗' 讻讘讗讬讚讱 注"讻 诪砖讜诐 讚讝诪谞讜 讛讜讗 讘谉 讬"讟 讜讬讜诐 讗' 讜讛讬讬谞讜 讘谉 注砖专讬诐 砖谞讻谞住 诇讛 讬讜诐 讗' 讜砖驻讬专 驻专讬讱 诪讘专讬讬转讗 讜注"讻 讛讜爪专讱 诇转专抓 砖谞讜诇讚讜 讘讜 住讬' 住专讬住 讜诪诪讬诇讗 砖驻讬专 讗讬讻讗 诇诪讬诪专 讘谉 注砖专讬诐 讻驻砖讜讟讜 讜诇注谞讬谉 住讬' 住专讬住 谞诪讬 转讜讱 讝诪谉 讻诇驻谞讬 讝诪谉. 讜诪讘"讘 拽谞"讛 讗讬谉 专讗讬讛 讚讙诐 诇注谞讬谉 住讬' 住专讬住 讗诪专讬谞谉 讻诇驻"讝 讚讗驻砖专 讚讛转诐 诇注谞讬谉 诇诪讻讜专 讘谞讻住讬 讗讘讬讜 讜诪讚专讘谞谉 讛讜讗:


注讚 专讜讘 砖谞讜转讬讜 讻' 转讜住' 讜诪讻讗谉 讜讗讬诇讱 讙讚讜诇 讛讜讗 讬专讗讛 讚专爪讜 讘讝讛 讚讗注"讙 讚驻诇讬讙讬 专讘 讜砖诪讜讗诇 讗讬 谞注砖讛 讙讚讜诇 诇诪驻专注 讛讬讬谞讜 讘砖谞讜诇讚讜 讘讜 住讬' 住专讬住 讛讜讗 讚讗讬转 诇讬讛 诇专讘 讚讗诪专讬谞谉 讗讬 诇讗 讚讛讜讛 住专讬住 讜讛讬讛 诪讘讬讗 砖注专讜转 诪住转诪讗 讛讬讛 诪讘讬讗诐 讻专讜讘 讛注讜诇诐 诪砖诪诇讗讜 诇讜 讬"讙 砖谞讬诐 讜讬"讗 讜谞注砖讛 讙讚讜诇 诇诪驻专注 讜砖诪讜讗诇 住"诇 讚诇讗讜 专讜讘讗 诪注诇讬讗 讛讜讗 讚讗讬转 诇谉 讞讝拽讛 讚专讘讗 诇诪讬讗讜谉 讜诇讗 诇讞诇讬爪讛 讜讻讚诇拽诪谉 诪"讞 注"讘 诪砖讗"讻 讝讛 砖讙诐 住讬' 住专讬住 诇讗 讘讗讜 讘讝诪谞谉 砖讛专讬 讛诪转讬谉 注讚 诇"讛 砖谞讛 讜讛专讬 谞驻讬拽 谞诪讬 诪谉 专讜讘 住专讬住讬诐 讙诐 专讘 诪讜讚讛 砖讗讬谉 谞注砖讛 讙讚讜诇 诇诪驻专注 讗诇讗 诪讻讗谉 讜讗讬诇讱. 讜讘讝讛 讝讻讬谞讜 诇讛讘讬谉 讟注诪讜 砖诇 讛专诪讘"诐 砖驻住拽 讛转诐 讻砖诪讜讗诇 讚讛砖转讗 讛讜讗 讚谞注砖讛 住专讬住 讜诇讗 诇诪驻专注 讜讘谞讘"讬 讘讞诇拽 讗"注 讚讞拽 讘讝讛 讛专讘讛 讜诇驻讬 讛谞"诇 讗"砖 诪砖讜诐 讚拽讬讬"诇 讞讝拽讛 讚专讘讗 诇诪讬讗讜谉 讜诇讗 诇讞诇讬爪讛 讜拽"诇:


砖讬爪讗讜 诪诪谞讜 砖诇砖讬诐 讬讜诐 讛专诪讘"诐 诪驻专砖 诇讬讛 砖讞住专 诪诪谞讜 砖诇砖讬诐 讬讜诐 驻讬' 砖讛讜讗 讘谉 讬"讟 讜讬"讗 讞讚砖讬诐 砖诇讬诪讬诐 讜讞讜讚砖 讗讞专讜谉 讞住专 住"诇 讚砖诇砖讬诐 讬诪讬诐 讛讗讞专讜谞讬诐 砖诇 讻诇 砖谞讛 讜砖谞讛 谞讙专专讬诐 讘转专 砖谞讛 讛讘讗讛 讜讛"谞 住"诇 诇注谞讬谉 砖谞讬 注专诇讛 注讬' 讘诪住讻转 专"讛 讚祝 讟' 注"讘 讘住讜驻讜 砖诐 驻讬专砖"讬 讗诐 谞讟注 驻讞讜转 诪砖诇砖讬诐 讬讜诐 诇驻谞讬 专"讛 诇讗 注诇转讛 诇讜 注讚 专"讛 讛讘讗讛 讜诪砖诪注 讚讗讜转谉 驻讞讜转 诪砖诇砖讬诐 谞讟驻诇讬诐 诇砖谞讛 讛讘讗讛 讜讻谉 驻住拽 讛专诪讘"诐 讜讛讗专讬讱 砖诐 讘讝讛 讘讟讜专讬 讗讘谉 讘讚讘专讬诐 谞讻讜讞讬诐 注"砖 讜讛"谞 讚讻讜讜转讬讛:


砖谞讛 讛讗诪讜专讛 讘拽讚砖讬诐 讜讻讜' 砖谞转讜 砖诇讜 讻讜' 讛拽砖讛 讘讟讜专讬 讗讘谉 讘诪住讻转 专"讛 讟' 注"讘 讛讗 诇"诇 拽专讗 转"诇 诪讚讻转讬讘 讬讛讬讛 诇讜诪专 讚诪讞砖讘讬谉 砖注讜转 砖"诪 讚讘注讬谞谉 砖谞讛 砖诇讬诪讛 讜谞讻谞住 讘讚讜讞拽讬诐. 讜诇驻注"讚 诇诪"讚 砖诇砖讬诐 讬讜诐 讘砖谞讛 讞砖讜讘 砖谞讛 讛"讗 讚诇注讜诇诐 讗诐 谞讜诇讚 砖诇砖讬诐 讬讜诐 诇驻谞讬 专"讛 注诇转讛 诇讜 砖谞讛 讗讜转谉 砖诇砖讬诐 讬讜诐 拽诪"诇 拽专讗 讚诪讞砖讘讬谉 砖注讜转 诇讻谉 讘注讬谞谉 砖谞转讜 讜讗"讻 诪诪讬诇讗 诇拽"诪 谞诪讬 诇讗讬讚讱 诪"讚 讚住"诇 讬讜诐 讗' 讘砖谞讛 讞砖讜讘 砖谞讛 讜诇讚讬讚讬讛 讗驻讬' 谞讜诇讚 专讙注 讗' 诇驻谞讬 专"讛 注诇转讛 诇讜 砖谞讛 诪"诪 诇讗 讛讜讬 讬讚注讬谞谉 讛讻讗 诪讚讻转讬讘 讬讛讬讛 诇砖注讜转 讚诪讞砖讘讬谉 砖谞转讜 讜诇讗 砖谞讜转 讛注讜诇诐 讚诪谞"诇 诇讛诪爪讬讗 讞讬讚讜砖 讻讜诇讬 讛讗讬 讚讬诇诪讗 砖诇砖讬诐 讬讜诐 拽诪"诇 讚讛讻讗 诇讗 住讙讬 讘讬讜诐 讗' 讗诇讗 讘诇' 讬讜诐 注诐 讛砖注讜转. 讜注讜讚 讘诇讗讛"谞 讗"砖 讜拽诪"诇 诇注谞讬谉 讝' 讚讛专爪讗讛 讘注讬谞谉 砖注讜转 讚讜拽讗 诇讻谉 讗讬爪讟专讬讱 砖谞转讜 讜诇拽"诪:


讗讘诇 讗讬 拽砖讬讗 讛讗 拽砖讬讗 诪"砖 转讜住' 讘注讬专讜讻讬谉 讬"讟 诇"诇 砖谞转讜 讚诇讗 诪砖讻讞转 砖讜诐 转诪讬讚 讘专"讛 砖讛讻诇 讬讛讬讛 注讘专讛 砖谞转讜 讜转讬' 讚住讚"讗 讚诇讗 讘注讬谞谉 诪注诇"注 驻讬' 讚诇讗 讛讜讛 讬讚注讬谞谉 砖注讜转 讜拽砖讛 讛讗 砖注讜转 诪讬讛讬讛 谞驻拽讗 诇谉 讜注"讻 爪"诇 讻诪"砖 讟讜专讬 讗讘谉 讛谞"诇 讚讛"讗 讬讛讬讛 讗转诪讬诐 拽讗讬 讜诇讗 讗砖注讜转 砖诇驻谞讬讜 讗诇讗 讗转诪讬诐 砖诇驻谞讬 驻谞讬讜 讜讚讜讞拽. 讗诪谞诐 诇砖讬讟转 讛专诪讘"诐 讚诇注讬诇 讗"砖 讚讛"讗 谞讛讬 讚诇讗 诪讞砖讘讬谉 诇砖谞讜转 讛注讜诇诐 讚讗"讻 诇讗 诪砖讻讞转 砖讜诐 拽专讘谉 讘专"讛 诪"诪 砖谞转讜 砖诇 注爪诪讜 注诇转讛 诇讜 讗讞专 讬"讗 讞讚砖讬诐 砖诇讜 讻诪讜 砖谞转 注砖专讬诐 讛谞"诇 诇讻谉 讗讬爪讟专讬讱 砖谞转讜 砖讬讛讬讛 转诪讬诐 讜讗讬爪讟专讬讱 谞诪讬 讬讛讬讛 讚诪讞砖讘讬谉 讙诐 讛砖注讜转:


讜讛砖转讗 诇驻"讝 爪"诇 讛讗 讚讘注讬专讜讻讬谉 讜讻诇 讛谞讱 诇讬讻讗 讗诇讗 讞讚 拽专讗 讚讗讝诇讬谞谉 讘转专 砖谞转讜 讜讗诪讗讬 诇讗 谞讬诪讗 讚讘讬"讗 讞讚砖讬诐 住讙讬 讘砖诇诪讗 讘拽讚砖讬诐 诪讜讻讞 讚讘注讬谞谉 讬讘"讞 砖诇诪讬诐 诪讚讗讬爪讟专讬讱 拽专讗 讻诇诇 讚讘诇讗讛"谞 谞讚注 讬"讗 讞讚砖讬诐 讚讗诇"讻 诇讗 诪砖讻讞转 拽专讘谉 讘专"讛 讗讘诇 讘砖讗专讬 砖谞讬诐 诪谞"诇. 讜爪"诇 讚讬诇驻讬谞谉 砖谞讛 砖谞讛 诪拽讚砖讬诐 讘砖诇诪讗 讗讬 诇讗 讛讜讛 讻转讬讘 砖讜诐 拽专讗 讘讗讬谞讱 诇讗 讛讜"诪 诇诪讬诇祝 砖谞讛 砖谞讛 诪拽讚砖讬诐 讚讛"讗 讗讚专讘讛 谞讬诇祝 砖谞讛 砖谞讛 诪转砖专讬 讻讚讗讬转讗 讘诪住' 专"讛 讟' 注"讘 讚诪讛讻讗 讬诇驻讬谞谉 专"讛 诇注专诇讛 讜讻讛"讙 讚住转诐 砖谞讛 谞讬诇祝 诪讙讝"砖 讚专讗砖讬转 讛砖谞讛 砖讛讜讗 转砖专讬. 讗讘诇 诇讘转专 讚讙诇讬 诇谉 拽专讗 讘讻诇 讞讚 诪讛谞讬 讚砖谞转讜 讛讜讗 讜诇讗 转砖专讬 谞讛讬 讚讗讻转讬 诪爪讬谞讜 诇诪讬诪专 讚讘讬"讗 讞讚砖讬诐 住讙讬 诪"诪 谞讬诇祝 砖谞讛 诪拽讚砖讬诐. 讜讻诇诇讗 讛讜讗 讻诇 住转诐 砖谞讛 谞讬诇祝 诪转砖专讬 讜讻诇 砖谞讛 砖诇讜 谞讬诇祝 诪拽讚砖讬诐 讜讛讱 讙讝"砖 讗讬转讗 讘砖"住 讚注讬专讜讻讬谉 诇"讗 注"讘 讚讬诇驻讬谞谉 讘转讬 注专讬 [讞讜诪讛] 讜拽讚砖讬诐 诪讛讚讚讬 讘讙讝"砖 砖谞讛 砖谞讛 注"砖:


讜诇驻"讝 爪"诇 讛讗 讚诇讗 讬诇驻讬谞谉 谞诪讬 讘讛讱 讙讝"砖 讚诪讞砖讘讬谉 砖注讜转 讘讻诇 讛谞讬 爪"诇 诪砖讜诐 讚讛讜"诇 讘转讬 注专讬 讞讜诪讛 讜拽讚砖讬诐 讘' 讻转讜讘讬诐 讛讘讗讬诐 讻讗' 讜讗讬谉 诪诇诪讚讬谉 讚讘讘转讬 注"讞 谞诪讬 讻转讬讘 拽专讗 讘注讬专讜讻讬谉 诇"讗 注"讗 讬诪讬诐 注"砖. 讜谞诪爪讗 讚诇注谞讬谉 讬诇驻讜转讗 讚砖注讜转 讗讬谉 诪诇诪讚讬谉 诪讛诐. 讜诇驻"讝 诪讚讜拽讚拽 诇砖讜谉 转讜住' 砖诐 砖讻' 讘讚"讛 诪讬讜诐 讻讜' 讜讛转讜住' 讻转讘讜 讻讗谉 讛"讛 讘讻讜诇讛讜 讘注讬' 诪注诇"注 诇砖注讜转 注讻"诇 讚拽讚拽讜 诇讜诪专 砖讻转讘讜 讘讻讗谉 驻讬' 讘注诇诪讗 诇讗 住"诇 讛讻讬 讗诇讗 砖诐 讻转讘讜 讻谉 讛讬讬谞讜 诇专讘讬 讚驻诇讬讙 讛转诐 讗讚专砖讗 讚讬诪讬诐 讜住"诇 诪诪诪讻专讜 诇讞讜讚 谞诪讬 谞驻拽讗 诇谉 砖注讜转 讜讛讬讬谞讜 诪砖讜诐 讚住"诇 讚讻"讝 讬诇驻讬谞谉 讘讙讝"砖 诪拽讚砖讬诐 讜讗讬谉 讻讗谉 讘' 讻转讜讘讬诐 讛讘讗"讻 讜讛"讛 诇讻讜诇讛讜 讚讘注讬谞谉 诪注诇"注. 讗讘诇 诇诪讗讬 讚拽讬讬"诇 讚诇讗 讻专讘讬 讗讬谉 砖讜诐 住讘专讗 讚诪讞砖讘讬谉 砖注讜转. 讜诇驻"讝 诪"砖 转讜住' 诇注讬诇 诪"讚 注"讘 讚"讛 诇' 讬讜诐 讻讜' 讜讝"诇 讜讬"诇 讚拽讬诐 诇讛讜 诇专讘谞谉 讚诇讗 讘注讬谞谉 诪注诇"注 诇讗 拽讗讬 讗专讘谞谉 讚专"诪 讚讛讱 讘专讬讬转讗 讚讗讚专讘讛 住转诐 专讘谞谉 讚专"诪 讛讜讗 专' 讬讛讜讚讗 讜住"诇 讘注诇诪讗 讘' 讻转讜讘讬诐 诪诇诪讚讬谉 讜讬"诇 讚讘讻讜诇讛讜 讘注讬 诪注诇"注 讗诇讗 讻讜讜谞转诐 讚讗讬 谞谞讬讞 讻诇诇讗 讚住转诐 砖诇砖讛 砖谞讬诐 讛讬讬谞讜 讜讬讜诐 讗' 讜诪讗谉 讚讗诪专 讬讜诐 讗' 专爪讜谞讜 砖注讜转 讗"讻 讙诐 讻诇 讛谞讱 诪转谞讬讬转讗 讚驻专拽 讬讜爪讗 讚讜驻谉 谞诪讬 砖注讜转 拽讗诪专 讜讗谞谉 诇讗 拽讬讬"诇 讛讻讬. 注"讻 诇讗 专爪讛 诇讛谞讬讞 讛讱 讻诇诇讗 讜注讬' 讛讬讟讘 讘诪诇"诪 驻"讘 诪讗砖讜转 讛' 讻"讗 诪"砖 讜讛讗专讬讱 讘讝讛 讜诇驻讬 讛谞"诇 讗"砖 讛讻诇:


讜讘讝讛 讬"诇 谞诪讬 讚讘转讜诪讬诐 专住"讬 诇"讛 讛讜讻讬讞 诪专砖"讬 讬讘诪讜转 诇"讚 讚诇讗 诪讞砖讘讬谉 砖注讜转 诇砖讬讟转 专砖"讬 砖诐 讙讘讬 讘砖讜驻注转 诪转讜讱 讬"讘 诇讗讞专 讬"讘 讚讗讬 住"讚 诪讞砖讘讬谉 讛讬讛 爪专讬讻讬谉 诇讜诪专 谞诪讬 砖谞讜诇讚讜 讗专讘注转谉 讘专讙注 讗' 讜讛讗 讗"讗 诇爪诪爪诐 注"砖 讘讘讬讗讜专 讗诇讗 注"讻 住"诇 诇专砖"讬 讗讬谉 诪讞砖讘讬谉 砖注讜转 讜诇讻讗讜专讛 专讗讬讬转讜 谞讻讜谞讛 讜讘专讜专讛 讜拽砖讛 讛讗 讘注讬专讜讻讬谉 讬"讟 注"讘 驻讬专砖"讬 讚"讛 诪注诇"注 讗讜转讜 讬讜诐 讜讗讜转讜 砖谞讛 诇砖谞讛 讛讘讗讛 注讻"诇 讜诇驻讬 讛谞"诇 讗"砖 讚讛转诐 讗讘专讬讬转讗 拽讗讬 讜住转诐 住驻专讗 专' 讬讛讜讚讗 讚住"诇 讘' 讻转讜讘讬诐 诪诇诪讚讬谉 讜诇讚讬讚讬讛 诪讞砖讘讬谉 砖注讜转 讻谞"诇 讗诪谞诐 讘讬讘诪讜转 讛转诐 诪讜拽讬 诪转谞讬' 讻专"砖 诇讗 诪讞砖讘讬谉 砖注讜转 讜讗"砖 讜讚讜拽 讘讻"讝:

